Kataluniako Zinema eta Ikus-entzunezkoen Goi Eskola

Kataluniako Zinema eta Ikus-entzunezkoen Goi Eskola (katalanez: Escola Superior de Cinema i Audiovisuals de Catalunya - ESCAC) Terrassako zinema eta ikus-entzunezko eskola da. 1994an sortu zen, Calassanç Zentroaren lanbide-heziketako ikasketetan oinarrituta. 2003an, Sarriako Eskolapioen eraikina utzi eta Terrassako «La Farinera» unibertsitate-gunera joan zen, antzinako lurrun-fabrika batera. Josep Maixenchs-ek 1993an sortu zuen Sarriako Eskolapioen aurrean. 1994an Zinean eta Ikus-entzunezkoetan Goi Mailako Graduatua eman zen. Bartzelonako Unibertsitatearekin lotzen da. Eta zinematografia gradua eskaintzen du, Espainiako Estatuan eman zuen lehena. Eskola Kataluniako Zinema eta Ikus-entzunezkoen Goi Eskola (ESCAC) ikastetxe pribatua da, eta zinemaren eta ikus-entzunezkoen arloetako profesionalak prestatzen ditu. Prestakuntza teorikoa eta praktikoa ematen ditu ikus-entzunezko produktuen errealizazioan, alderdi komertziala barne. Master graduari dagokionez, lanbidearen adar nagusietako batean espezializatu daiteke: zuzendaritza, produkzioa, argazkigintza, muntaia, gidoia, soinua, zuzendaritza artistikoa, efektu bisualak eta dokumentala. The Hollywood Reporter aldizkari estatubatuarrak laugarren urtetik aurrera ikasleak teoriatik atera eta formatu arrakastatsu batekin produzitzen hastera behartzen dituen formakuntzaren formatua edeskribatzen du. Londresko eta Parisko zine eskolekiko elkarlana froga gisa ikusten dute. Bartzelonako Unibertsitatean atxikita dago. Sergi Casamitjana zine ekoizleak zuzentzen du. Arteen eta Zientzia Zinematografikoen Akademia, Egile eta Editoreen Elkarte Nagusia, Terrassako Udala, Image Film, Luck Internacional eta Kataluniako Eskolapioek eskola gobernatzen duen Fundazioaren patronatukoak dira. Zentroa harremanetan dago ikus-entzunezko industriaren ekoizpen- eta zerbitzu-enpresa nagusiekin (Warner Bros., El deseo, Tele 5…). Sortu zenetik, hogei bat nazionalitatetako ehunka ikaslek ikasi dute, besteak beste, Ekain Albite Arregi, Juan Antonio Bayona, Kike Maíllo, Mar Coll, Javier Ruiz Caldera, Neus Ollé, Marçal Forés, Aina Calleja, Carlos Catalán, Oriol Capel, Òscar Faura eta Bet Rourich. Produkzio-etxeak 2006an, Escándalo Films ekoiztetxea sortu zen eskolan, ikasleen eta graduatuen lanak bultzatzeko. Urteen poderioz, Escándalo Films bere jarduera-eremuak zabalduz joan zen, betiere ESCACekiko loturari eutsiz. 2012an, Escándalo Films ESCAC Films bihurtu zuten, eskolatik sortutako lanen ekoizle gisa. Historia Josep Maixenchsek sortu zuen 1993an, eta 1994an hasi zen lanean, Zinemako eta Ikus-entzunezko Goi Mailako Gradua emanez. Lehen gradu horrekin Universitat de Barcelonan (UB) lotzen da, eta geroztik berarekin batera ibili da. Gaur egun, Zinematografiako Gradu eta Master Integratuak eskaintzen ditu, Espainian eman den lehena. 2026ko gradu horren prezioa 10.800€ da kurtso bakoitzeko, urtero 800€ gehitzen direlarik. 2003an Sarriako Eskolapioen eraikinaren egoitza utzi eta Terrassa hirira lekualdatu zen. Aintzatespenak Escándalo Films eta ESCAC Films ekoiztetxeen bidez nazioarteko 500 sari baino gehiago irabazi ditu bere ikasle eta graduatuek egindako filmekin. Erreferentziak Ikus, gainera Ekain Albite Arregi Kanpo estekak Escola Superior de Cinema i Audiovisuals de Catalunya - Lloc web oficial